Koprades mājas Skola6 un Cēsu novada pašvaldības konkursa „Cēsīs var!”

Nolikums.

I.Vispārīgie jautājumi

1. Konkursa „Cēsīs var!” nolikums nosaka kārtību, kādā norisinās Koprades mājas Skola6 ar Cēsu novada pašvaldības atbalstu rīkotais biznesa ideju konkurss „Cēsīs var!”.
2. Konkursu „Cēsīs var!” rīko Koprades māja Skola6, kas atrodas Cēsīs, Lielā Skolas ielā 6, LV – 4101. Konkursa rīkotāja pilnvarotā kontaktpersona ir Dita Trapenciere, e–pasts dita@skola6.lv, tālr. 26458414
3. Konkursa sadarbības partneris ir Cēsu novada pašvaldība, kas atrodas Cēsīs, Bērzaines ielā 5, LV – 4101.
4. Programmas mērķis – stimulēt jaunu uzņēmumu rašanos, veicināt esošo uzņēmumu attīstību Cēsu novadā, kā arī bijušā Cēsu rajona teritorijā esošajās pašvaldībās.

II. Konkursa izsludināšana

1. Konkursa rīkotājs paziņo par tā sākšanu konkursa mājas lapā [www.facebook.com/skola6cesis](http://www.facebook.com/skola6cesis) un www.cesis.lv.
2. Paziņojumā par konkursa uzsākšanu tiek norādīta šāda informācija:
	1. Konkursa rīkotājs un partneri;
	2. Konkursa nosaukums;
	3. Konkursa pieteikumu iesniegšanas vieta;
	4. Konkursa pieteikumu iesniegšanas termiņš;
	5. Kontaktinformācija;
	6. Cita ar konkursa rīkošanu saistīta informācija;
3. Ar konkursa nolikumu var iepazīties mājas lapā [www.cesis.lv](http://www.cesis.lv) sadaļā uzņēmējdarbība.

III. Konkursa pretendentam noteiktās prasības

1. Savu ideju konkursam var iesniegt fiziskas personas, idividuālā darba veicēji, amatnieki, studenti, bezdarbnieki un citi aktīvi cilvēki, kas plāno sākt uzņēmējdarbību un domā to attīstīt Cēsu novadā;

IV. Konkursa pieteikuma iesniegšana

10. Konkursa pieteikuma iesniegšanas veidi:

 10.1 Elektroniskā formātā. Nosūtāms uz e–pasta adresi: dita@skola6.lv. konkursa pieteikums nosūtāms līdz 27.10.2017. plkst.17:00

 10.2 Nogādājot personīgi Koprades mājā Skola6, Cēsīs, Lielā Skolas ielā 6, līdz 27.10.2017. plkst. 17:00.

11. Konkursa pieteikumam jāiesniedz idejas apraksts saskaņā ar Pielikumu Nr. 1. Konkursa idejas apraksts jāsagatavo datorrakstā un valsts valodā.

V. Konkursa pieteikumu vērtēšana un rezultātu pasludināšana

12. Konkursa vērtēšanas komisiju veido Koprades māja Skola6, Cēsu novada pašvaldība un konkursa atbalstītāju pārstāvji.

13. Vērtēšana notiek trīs kārtās:

 13.1. I kārta - sākotnējā idejas prezentācija. Žūrija izvērtē iesniegtos ideju aprakstus un idejas prezentāciju, un sniedz komentārus un ierosinājumus idejas turpmākai attīstībai;

 13.2. II kārta - fināls. Žūrija izvērtē idejas prezentāciju, idejas attīstības progresu un nosaka konkursa uzvarētāju, un sadala balvu fondu.

14. Par konkursa uzvarētājiem pasludina konkursa pretendentus, kas visās konkursa kārtās ir savākuši visvairāk punktus. Žūrija vērtējot ideju vadās pēc šādiem kritērijiem:

 14.1 Konkurētspēja (īstenojamība);

 14.2 Idejas potenciāls;

 14.3 Iesniedzēja gatavība realizēt šo ideju Cēsīs/Vidzemē;

15. Konkursa vērtēšanas komisijas lēmums par konkursa rezultātiem tiks paziņoti pēc fināla prezentācijas kā arī nosūtīti elektroniski visiem konkursa dalībniekiem, nosūtot vēstuli uz konkursa pieteikuma norādīto e-pasta adresi.

VI. Konkursa pretendenta tiesības un pienākumi

16. Konkursa pretendents ir tiesīgs pirms konkursa pieteikumu iesniegšanas termiņa beigām atsaukt iesniegto konkursa pieteikumu.

17. Konkursa pretendents ir atbildīgs par konkursa pieteikumā ietvertās informācijas patiesumu.

18. Konkursa pretendentam ir pienākums ievērot šo konkursa nolikumu.

VII. Noslēguma jautājumi

19. Konkursa organizēšanā iesaistītās personas, konkursa vērtēšanas komisijas locekļi, un citas saistītās personas pirms iesaistīšanās darbā paraksta konfidencionālu vienošanos.

\*Konkursa rīkotāji patur tiesības veikt izmaiņas konkursa nolikumā un norisē